Violetbank C - Wikipedia, Ensaeklopedia ya mahala
Violetbank C laêditšê ka gare Mpumalanga
Coordinates: 24°45′47″S 31°02′49″E﻿ / ﻿24.763°S 31.047°E﻿ / -24.763; 31.047
Violetbank C ke toropo go feta Bushbuckridge Mmusogae, Mmasepala Setereke tša Ehlanzeni wa porofense Mpumalanga ka moka Afrika Borwa.
↑ 1.0 1.1 1.2 1.3 "Main Place Violetbank C". Census 2011.
Le tšwa go "https://nso.wikipedia.org/w/index.php?title=Violetbank_C&oldid=37109"
Letlakala le fetotšwe la mafelelo ka 14:55, 27 Phato 2017. 2 Dikoronika 35 | Beibele Inthaneteng | Phetolelo ya Lefase le Lefsa
2 Dikoronika 35:1-27
35 Ke moka Josia+ a direla Jehofa paseka+ Jerusalema gomme ba hlaba phoofolo+ ya paseka ka letšatši la lesomenne+ la kgwedi ya pele.+
2 Ka gona a bea baperisita gore ba hlokomele+ dilo tšeo ba bego ba di hlokomela pele gomme a ba kgothatša+ tirelong ya ntlong ya Jehofa.+
3 A botša Balefi, bona bahlahli+ ba Isiraele ka moka, bao e lego ba bakgethwa go Jehofa, a re: “Tsenyang Areka e kgethwa+ ka ntlong+ yeo Solomone morwa wa Dafida kgoši ya Isiraele a e agilego; e ka se sa ba morwalo magetleng a lena.+ Bjale hlankelang+ Jehofa Modimo wa lena le setšhaba sa gagwe sa Isiraele.
4 Lokišetšang go ya ka ba ntlo ya borakgolokhukhu+ ba lena le ka dihlopha+ tša lena, go ya ka seo se ngwadilwego+ ke Dafida kgoši ya Isiraele le ka seo se ngwadilwego+ ke Solomone morwa wa gagwe.
5 Le emeng+ lefelong le lekgethwa go ya ka dihlopha tša ba ntlo ya borakgolokhukhu ba lena, le emeng legatong la bana babo lena, bona bana ba batho, gomme go be le karolo ya ba lešika la botatago+ Balefi.+
6 Le hlabe phoofolo ya paseka,+ le ikgethagatše+ gomme le lokišeletše bana babo lena gore ba dire go ya ka lentšu la Jehofa leo a le boditšego Moshe.”+
7 Bjale Josia a neela bana ba batho dihuswane tše dikete tše masometharo (30 000), e lego dikgapana le diphookwana, tšona diphoofolo ka moka tšeo di bego di tlo hlabja ka paseka bakeng sa bohle bao ba bego ba tlo ba gona, le dikgomo tše dikete tše tharo (3 000).+ Tše di be di etšwa maruong a kgoši.+
8 Dikgošana+ tša gagwe tšona di ile tša ntšha moneelo e le sebego sa boithaopo, tša o ntšhetša setšhaba,+ baperisita le Balefi. Hilikia,+ Sakaria le Jehiele bao e bego e le baetapele ba ntlong ya Modimo wa therešo, ba ile ba nea baperisita diphoofolo tše dikete tše pedi-makgolotshela (2 600) tše di bego di tlo hlabja ka paseka, gotee le dikgomo tše makgolotharo.
9 Konania le bana babo e lego Shemaya le Nethanele gotee le Hashabia, Jeiele le Josabadi, bona balaodi ba Balefi, ba ile ba ntšhetša Balefi diphoofolo tše dikete tše hlano (5 000) tše di bego di tlo hlabja ka paseka gotee le dikgomo tše makgolohlano.
10 Gwa lokišetšwa tirelo,+ baperisita ba ema+ mafelong a bona+ gomme Balefi ba ema go ya ka dihlopha+ tša bona ka go latela taelo ya kgoši.+
11 Ba hlaba diphoofolo+ tša paseka gomme baperisita+ ba tšea madi ao a lego diatleng tša bona ba a foketša+ aletareng, mola Balefi ba be ba di bua.+
12 Le gona ba ile ba lokišetša dibego tša go fišwa gore ba di nee dihlopha+ go ya ka lešika la botatago bona,+ ba di nee bana ba batho, e le gore ba di neele+ Jehofa go ya ka seo se ngwadilwego pukung ya Moshe;+ ba dira bjalo le ka dikgomo.
13 Ba apea+ dibego tša paseka+ mollong go ya ka tlwaelo; dilo tšeo di bego di kgethagaditšwe ba di apeela+ ka dipitšeng tša go apeela, dipitšeng tša bokatlase bja nkgokolo le ka meruswing ya go jela, ka morago ba di tliša ka go akgofa go bana ka moka ba batho.+
14 Ka morago ga moo ba ile ba lokišetša bakeng sa bona le baperisita,+ ka gobane baperisita bao e lego barwa ba Arone ba be ba swaregile ka go neela dihlabelo tša go fišwa+ le dikarolo tše nonnego+ go ba go fihla bošego; ge e le Balefi bona ba ile ba lokišetša+ bakeng sa bona le baperisita bao e lego barwa ba Arone.
15 Diopedi+ tšeo e lego barwa ba Asafa+ di be di le mošomong wa tšona go ya ka taelo ya Dafida,+ Asafa,+ Hemane+ le Jeduthune+ mmoni+ wa kgoši; baletakgoro+ ba be ba le dikgorong tše di fapafapanego.+ Go be go sa nyakege gore ba tloge tirelong ya bona, ka gobane bana babo bona ba Balefi ba be ba ba lokišeditše.+
16 Tirelo ka moka ya Jehofa e ile ya lokišetšwa letšatšing leo gore go swarwe paseka+ gomme dibego tša go fišwa di neelwe aletareng ya Jehofa go ya ka taelo ya Kgoši Josia.+
17 Bana ba Isiraele bao ba bego ba le moo ba ile ba fetša matšatši a šupago ba swere paseka+ ka nako yeo gotee le monyanya wa dinkgwa tše di sa omelwago.+
18 Go be go sa ka gwa swarwa paseka e swanago le yona Isiraeleng go tloga mehleng ya moporofeta Samuele,+ le gona go be go sa ka gwa ba le e tee ya dikgoši+ tša Isiraele yeo e ilego ya swara paseka ya go swana le yeo e ilego ya swarwa ke Josia, baperisita, Balefi, bohle ba Juda le Isiraele bao ba bego ba le gona gotee le badudi ba Jerusalema.
19 Paseka yeo e ile ya swarwa ngwageng wa lesomeseswai wa pušo ya Josia.+
20 Ka morago ga tše ka moka ge Josia a lokišeditše ntlo ya Modimo, gwa rotoga Neko+ kgoši ya Egipita+ gore a tle ntweng Karakemishi+ kgauswi le Eforate. Ke moka Josia+ a tšwa a yo gahlana le yena.+
21 Ka nako yeo Neko o ile a romela baromiwa go yena, a re: “Wena kgoši ya Juda, ke na le taba mang le wena? Lehono ga ke tlo lwa le wena, eupša ke tlo lwa le ba ntlo e nngwe, le gona Modimo yena o itše ke tsoše mpherefere. Wena boela morago ka baka la Modimo yo a nago le nna, le gona o se ke wa dira gore a go fediše.”+
22 Josia a se retološetše sefahlego sa gagwe kgole le yena,+ eupša e le gore a lwe le yena o ile a ikgakanya+ gomme a se theetše mantšu a Neko+ ao a tšwago molomong wa Modimo. Ka gona a tla go lwa molaleng wa Megido.+
23 Ka gona babetši ba mesebe+ ba betša Kgoši Josia, moo kgoši e ilego ya re go bahlanka ba yona: “Ntheošeng, ka gobane ke gobetše o šoro.”+
24 Ka gona bahlanka ba gagwe ba ile ba mo theoša ka koloing yeo ba mo nametša ka koloing ya gagwe ya bobedi ya ntwa ba mo tliša Jerusalema.+ Ka go re’alo a hwa+ gomme a bolokelwa mabitleng a borakgolokhukhu+ ba gagwe; ke moka Juda le Jerusalema ka moka tša llela+ Josia.
25 Jeremia+ a hlama kopelo ya go llela+ Josia; diopedi ka moka tša banna le tša basadi+ tša bolela ka Josia dikošeng tša tšona tša sello go ba go fihla le lehono; di ile tša di dira gore e be mokgwa Isiraeleng, gomme šidile di ngwadilwe dikošeng tša sello.+
26 Ge e le ditaba+ ka moka tša Josia le ditiro tša gagwe tša botho,+ go ya ka seo se ngwadilwego molaong+ wa Jehofa,
27 gotee le ditaba tša gagwe, tša mathomo le tša mafelelo,+ šidile di ngwadilwe ka Pukung+ ya Dikgoši tša Isiraele le tša Juda.
2 Dikoronika 35
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D14%26Chapter%3D35%26wtlocale%3DSE%26srcid=share⊂ject=Bala Beibele Inthaneteng